Covid-19-statistieke: Positiwiteitskoers laer as 5%Argieffoto bloot ter illustrasie. (Foto: Unsplash) Minstens 18 112 mense in Suid-Afrika het nou Covid-19 onder lede nadat nóg 671 nuwe virusgevalle Maandag aangemeld is. Die jongste styging verteenwoordig ŉ positiwiteitskoers van 4,6%. Die algehele sterftesyfer bly bestendig op 99 725 nadat geen Covid-19-verwante sterfte in die afgelope 24 tot 48 uur deur die departement van gesondheid aangemeld is nie. Die meeste nuwe gevalle is in Gauteng (45%) aangemeld, gevolg deur die Wes-Kaap (20%), KwaZulu-Natal (18%), Mpumalanga en die Noordwes (5% elk), Vrystaat en Limpopo (3% elk), Oos-Kaap (2%) en die Noord-Kaap (1%). Minstens 2 234 pasiënte word nou vir Covid-19 in die hospitaal behandel nadat nog 24 mense Maandag opgeneem is. Volgens die Nasionale Instituut vir Oordraagbare Siektes (Nios) se statistieke het altesame 3 695 175 mense in Suid-Afrika al die virus opgedoen, van wie byna 96,2% reeds herstel het. Daar is altesame al 23 424 639 Covid-19-toetse gedoen, waarvan 14 440 Maandag gedoen is. Volgens die departement van gesondheid is altesame 75 853 dosisse van die entstof sedert die vorige verslag toegedien, terwyl 32 630 886 dosisse sedert die aanvang van die land se inentingsprogram toegedien is.